

Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 17.07.2025. |  | Nr. AMD-25-366-rs |

|  |
| --- |
| Par satiksmi Firsa Sadovņikova ielā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 12.07.2023. saistošo noteikumu Nr. RD-23-217-sn “Par Rīgas valstspilsētas pašvaldības īpašumā esošo ceļu pārvaldību” 5.6. apakšpunktu, kā arī ņemot vērā starp Rīgas valstspilsētas pašvaldības Ārtelpas un mobilitātes departamentu un sabiedrības ar ierobežotu atbildību “LIKTENIS” 29.04.2025. noslēgto līgumu Nr. AMD-25-1921-lī “Akas ielas seguma atjaunošana, Sliežu ielas seguma atjaunošana no Sliežu ielas 35 līdz Gaujienas ielai, Firsa Sadovņikova ielas seguma atjaunošana no Lāčplēša ielas līdz Katoļu ielai, Cesvaines ielas seguma atjaunošana un Friča Brīvzemnieka ielas satiksmes pārvada seguma atjaunošana” un sabiedrības ar ierobežotu atbildību “LIKTENIS” 15.07.2025. iesniegumu Nr. 01-38/25 par asfalta seguma atjaunošanas darbiem:

1. Noteikt, ka no 22.07.2025. līdz 31.07.2025. tiek ierobežota transportlīdzekļu satiksme Firsa Sadovņikova ielā, posmā no Jēkabpils ielas līdz Katoļu ielai, saskaņā ar satiksmes organizācijas shēmām (pielikumā), darbus veicot pa posmiem vienlaicīgi vienas satiksmes organizācijas shēmas ietvaros.

2. Atbildīgais par darbu veikšanu - sabiedrības ar ierobežotu atbildību “LIKTENIS” atbildīgais būvadarbu vadītājs Ivars Šūpulnieks (tālrunis 29219707; e-pasts: liktenis@liktenis.lv).

3. Ņemt vērā, ka sabiedrība ar ierobežotu atbildību “LIKTENIS” no 22.07.2025. līdz 31.07.2025. Firsa Sadovņikova ielā nodrošinās:

3.1. ceļa zīmju izvietošanu saskaņā ar satiksmes organizācijas shēmām;

3.2. brauktuves frēzēšanas un asfaltēšanas darbu izpildi no plkst. 00.30 līdz plkst. 05.30;

3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;

3.4. operatīvā transporta satiksmi;

3.5 darbu izpildi saskaņā ar līgumu;

3.6. sabiedriskā transporta satiksmi, pagaidu pieturvietas izveidi un izvietot slēgtajā pieturvietā informāciju par pieturvietas slēgšanu, kā arī norādi par tuvākās pieturvietas atrašanās vietu un izvietot pagaidu pieturvietā pagaidu kustības sarakstus.

4. Noteikt, ka transportlīdzekļu satiksmi Firsa Sadovņikova ielā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Firsa Sadovņikova ielā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktora p.i. | I.Urtāne |

|  |
| --- |
| Stoķis 67012708 |